als_Latn dik_Latn sag_Latn
Policia e Gjirokastrës ka shoqëruar mëngjesin e kësaj të marte 58 persona, që po shkonin për të punuar në parcelat me kanabis, në Lazarat. Po ashtu, në vijim të aksionit, policia ka bllokuar edhe pesë kamionë me ujë dhe me pleh të nisur po drejt Lazaratit, te cilët do të përdoreshin për kultivimin e kanabisit. Një natë më parë, në periferi të fshatit ka patur të shtëna me armë, një praktikë e ndjekur kjo nga kultivuesit e bimëve narkotike, për të mbajtur larg policinë. Si pasojë e të shtënave, një plumb qorr ka plagosur në krah një vajzë 26-vjeçare në lagjen “Zinxhira”, të qytetit të Gjirokastrës . Vajza e re ka marrë ndihmën mjekësore në spitalin e qytetit dhe është jashtë rrezikut për jetën.
als_Latn